Britney Spears

Si Britney Jean Spears sarong Amerikanang parakanta asin artista. Nagdakula sa Kentwood, Louusiana, siya enot na nagluwas sa telebisyon nasyunal kan 1992 bilang sarong kasali sa kontes kan Star Search na programa. Dangan nagluwas man siya sa serie kan telebisyon nin Disney Channel, an New Mickey Mouse Club, poon 1993 abot 1994. Kan 1997, siya nagpirma nin kontrata sa rekording sa Jive, na iyo an nagbungsod kan enot na gayong album niya, an Baby One More Time paglaog kan taon na 1999. An album na ini suminakat sa numero uno sa Billboard 200, na iyo an nagtoon saiya komo sarong pop icon asin sarong penomeno sa lantad nin musikang pop, asin siya an sinasabing nagbuhay liwat kan interes sa teen pop kan kahurihan kan mga taon na 1990. An surunod-sunod na tolong album niya siring man nagpako sa numero uno sa bentahan kan ini ipigbungsod. Kan Desyembre 2008, an ika-6 niyang studio album, an Circus, pinagbungsod sa lantad nin musika. 

Susog sa Zomba Label Group asin Sony BMG, si Spears nakapabakal nin sobra sa 83 na milyon na plaka sa bilog na kinaban. Dagdag pa ngane, siya an pinag-ranggo na ika-8ng pinakamasulong na babaeng artista sa rekording sa Amerika na sa saiyang kredito nakapabakal nin 32 na milyon na album siring sa pagpatotoo kan RIAA, asin ngonyan siya an ika-5ng pinakamabentang artista sa dekadang ini sa Amerika, asin siring man an pinakamabentang babaeng artistang parakanta. An Forbes 2009 na luwas pinagsambit si Spears bilang ika-13ng makapangyaring (poderoso) celebrity na ikim an $35 milyon dolyar na kita' ngonyan na taon.

 Mga panluwas na takod